open-index/open-wikipedia-markdown huggingface dataset:
Αγγέλα Κοκκόλα

Η **Αγγέλα Κοκκόλα** (Λάρισα, 13 Ιουλίου 1932 - Αθήνα, 16 Δεκεμβρίου 2017) ήταν Ελληνίδα πολιτικός. Διετέλεσε ιδιαίτερη γραμματέας του Γεωργίου και του Ανδρέα Παπανδρέου, διευθύντρια του Ιδιαίτερου Γραφείου του πρωθυπουργού, και ευρωβουλευτής του ΠΑΣΟΚ.

## Βιογραφικά στοιχεία
Γεννήθηκε στις 13 Ιουλίου 1932 στη Λάρισα, κόρη του υποστράτηγου Στ. Κοκκόλα. Αποφοίτησε από το Pierce College και τη Σχολή του ΕΟΤ και εργάστηκε στον ΟΗΕ, τη Βουλή των Ελλήνων και την Διεθνή Κοινωνική Υπηρεσία. Έγινε γραμματέας του Ανδρέα Παπανδρέου το 1964, μετά από μεσολάβηση της τότε οικονομικής συμβούλου του Ανδρέα Παπανδρέου Βιργινίας Τσουδερού (που μεταπολιτευτικά προσχώρησε στην κεντροδεξιά και έγινε υπουργός της Νέας Δημοκρατίας), την οποία η Κοκκόλα γνώριζε από το Διοικητικό Συμβούλιο του ελληνικού παραρτήματος της Διεθνούς Κοινωνικής Υπηρεσίας.

Τον Ιούλιο του 1965 αποσπάστηκε στο γραφείο του Γεωργίου Παπανδρέου, όπου και παρέμεινε μέχρι το πραξικόπημα της 21ης Απριλίου 1967.

Η πρώτη γνωριμία της με τον Γεώργιο Παπανδρέου, στις 8 Ιουλίου του 1965, έγινε «σε πάρα πολύ δύσκολες ώρες, και για εκείνον, αλλά και για την Ελλάδα» σύμφωνα με αφήγηση της ίδιας. Ο Ανδρέας Παπανδρέου την έστειλε στο σπίτι του πρωθυπουργού πατέρα του στο Καστρί για να δακτυλογραφήσει την απάντηση του Γεωργίου Παπανδρέου στην επιστολή του βασιλιά Κωνσταντίνου, για την υποτιθέμενη συνωμοσία του ΑΣΠΙΔΑ:Ταράχτηκα πάρα πολύ από το περιεχόμενο. Προσπάθησα να διανοηθώ τι θα του είχε γράψει ο βασιλιάς για να απαντάει έτσι ο Γεώργιος Παπανδρέου. [...] Κλιμακώθηκαν όπως ξέρουμε τα γεγονότα, έγραψα και την δεύτερη επιστολή, και την τρίτη, που ήταν η αποφασιστική. Το γράμμα του αυτό ήταν και η παραίτησή του.[...] Γιατί νομίζω αυτό που τον χαρακτήριζε, μαζί με πολλά άλλα που θα μπορούσα να πω, ήταν η μεγάλη αίσθηση της αξιοπρέπειας που είχε. Μου έχει μείνει πραγματικά και με έχει οδηγήσει και στην ζωή μου, κάτι που λέει στην τρίτη επιστολή, ότι «δεν θα μπορούσα να ήμουν εξευτελισμένος πρωθυπουργός».Από το 1981 μέχρι το 1989 η Αγγέλα Κοκκόλα διατέλεσε διευθύντρια του Ιδιαίτερου Γραφείου του πρωθυπουργού Ανδρέα Παπανδρέου και προϊσταμένη της γραμματείας του.

Στις ευρωεκλογές του 1994 τοποθετήθηκε σε εκλόγιμη θέση στο ευρωψηφοδέλτιο του ΠΑΣΟΚ και υπηρέτησε ως ευρωβουλευτής μέχρι το 1999.

Απεβίωσε στις 16 Δεκεμβρίου 2017, σε ηλικία 85 ετών. Η νεκρώσιμη ακολουθία εψάλη στο νεκροταφείο Παπάγου και ενταφιάστηκε στο Πρώτο Νεκροταφείο Αθηνών.

## Παραπομπές


Κατηγορία:Ευρωβουλευτές εκλεγμένοι με το ΠΑΣΟΚ
Κατηγορία:Ευρωβουλευτές της Ελλάδας εκλεγμένοι την περίοδο 1994-1999
Ινστιτούτο Νεοελληνικών Σπουδών

Το **Ινστιτούτο Νεοελληνικών Σπουδών** (**Ίδρυμα Μανόλη Τριανταφυλλίδη**) είναι φορέας που ιδρύθηκε το 1959 με κληροδότημα του γλωσσολόγου Μανόλη Τριανταφυλλίδη (1883-1959) με σκοπό την  προαγωγή, τη μελέτη και την καλλιέργεια της ελληνικής γλώσσας.

## Ιστορία
Ο Μανόλης Τριανταφυλλίδης ήταν σημαντικότατος παράγοντας για την καλλιέργεια της δημοτικής γλώσσας, ιδιαίτερα με τη σύνταξη της «Νεοελληνικής Γραμματικής» το 1939, σημαντικότατο έργο για την σχολική εκπαίδευση, που τότε και για αρκετά χρόνια αργότερα είχε σαν χαρακτηριστικό της (όπως και όλο το ελληνικό κράτος) τη διγλωσσία, δηλαδή τη χρήση και της δημοτικής και της καθαρεύουσας.

Το 1956, τρία χρόνια πριν το θάνατό του,  συνέταξε την διαθήκη του, στην οποία ζητούσε να χρησιμοποιηθεί η περιουσία του για να συνεχιστεί το έργο του ώστε να «...ωφεληθούν κάπως από την περιουσία μου τα Ελληνόπουλα, γιατί αυτά βασανίζονται και ζημιώνουν από τη γλωσσική ακαταστασία που βασιλεύει στην παιδεία και στη ζωή μας.».

Το ίδρυμα Τριανταφυλλίδη ιδρύθηκε το 1959 ως παράρτημα της Φιλοσοφικής Σχολής του Αριστοτελείου Πανεπιστημίου της Θεσσαλονίκης με σκοπό την προαγωγή της ελληνικής γλώσσας, με έρευνα, επιστημονικές δημοσιεύσεις, συγκέντρωση αρχειακού ελληνικού και η έκδοση βιβλίων.

Το 1998 δημοσίευσε διαδικτυακά (on-line) το ψηφιακό «Λεξικό της κοινής νεοελληνικής».

Το 2014, το ίδρυμα βραβεύτηκε από την Ακαδημία Αθηνών με το Χρυσό Μετάλλιο της Τάξης των Γραμμάτων και των Καλών Τεχνών, «για την καλλιέργεια της δημοτικής γλώσσας και της νεοελληνικής φιλολογίας και την προαγωγή της παιδείας του ελληνικού λαού με σημαντικότατο εκδοτικό και ερευνητικό έργο»

## Εξωτερικοί σύνδεσμοι
*Ιστοσελίδα του Ιδρύματος Μανόλη Τριανταφυλλίδη 
*Οι εκδόσεις του Ιδρύματος 

## Δείτε επίσης
* Νεοελληνική λογοτεχνία

## Αναφορές


Κατηγορία:Ελληνική γλώσσα
Τιμή (προγραμματισμός υπολογιστών)

Στον προγραμματισμό υπολογιστών μια **τιμή** (Αγγλικά: *value*) είναι μια έκφραση (Αγγλικά: *expression*) η οποία δεν μπορεί να αποτιμηθεί σε άλλη τιμή. Για παράδειγμα η έκφραση `3+4` δεν είναι τιμή αφού μπορεί να αποτιμηθεί στην έκφραση `7` η οποία στην συνέχεια δεν μπορεί να αποτιμηθεί σε κάτι άλλο.  Η κάθε τιμή συνήθως ανήκει σε κάποιο τύπο (Αγγλικά: *type*) (ένας τύπος είναι μια συλλογή από τιμές και μια τιμή είναι μέλος αυτής της συλλογής). 

## l-values και r-values
Σε κάποιες γλώσσες προγραμματισμού χρησιμοποιείται η ιδέα των **l-values** (left-value/αριστερές-τιμές) και **r-values** (right-value/δεξιές τιμές). Οι τιμές που είναι *l-values* έχουν μια διεύθυνση μνήμης την οποία ο προγραμματιστής μπορεί να την προσπελάσει κατά την εκτέλεση του προγράμματος. Για παράδειγμα στην γλώσσα προγραμματισμού C/C++ με τον τελεστή διεύθυνσης `&` παίρνουμε την τιμή της διεύθυνσης μνήμης όπου βρίσκεται η *l-value*. Αυτό σημαίνει ότι οι τιμές *l-value* μπορούν να αποτιμηθούν σε συγκεκριμένες διευθύνσεις μνήμης. Έστω ότι έχουμε την έκφραση `x = x + 1`. Η `x` αριστερά του `=` είναι *l-value* ενώ η `x` δεξιά του `=` είναι *r-value*. Στην `x` δεξιά του `=` (*r-value*) γίνεται αποαναφόριση (Αγγλικά: dereferencing). Αποαναφόριση σημαίνει παίρνουμε την τιμή που δείχνει η διεύθυνση μνήμης της `x` (τελεστής * στην C/C++). Στην τιμή του `x` προσθέτουμε το 1 και το αποτέλεσμα το αποθηκεύουμε στην θέση μνήμης που δείχνει η *l-value* (η οποία είναι αναφορά/reference στε θέση μνήμης). Ο τελεστής ανάθεσης `=` στην πράξη παίρνει δύο ορίσματα, την τιμή *r-value* και την αναφορά (Αγγλικά: reference) / θέση μνήμης) *l-value*.  Γενικά *l-value* αναφέρεται σε μια έκφραση η οποία αποθηκεύεται / διατηρείται σε αντίθεση με την *r-value* που είναι μια τιμή η οποία αποτιμάται προσωρινά. Γενικά οι μεταβλητές ακόμη και οι σταθερές είναι *l-values*.  

### Παράδειγμα
Στο παρακάτω παράδειγμα στην γλώσσα προγραμματισμού C++ η μεταβλητή `x` στο `int x = 5 + 3;` είναι *l-value* που σημαίνει ότι διατηρείται στην μνήμη σε αντίθεση με την έκφραση `5+3` η οποία αποτιμάται προσωρινά πριν αυτή αποθηκευτεί στην `x`. Στην έκφραση `x = x + 1;` η μεταβλητή `x` δεξιά του `=` είναι *l-value* ενώ δεξιά του `=` *r-value*. Η *r-value* έκφραση `x + 1` αποτιμάται προσωρινά όπως περιγράψαμε και παραπάνω σε `8+1` και η τελική τιμή `9` αποθηκεύεται στην *l-value* του `x` (αριστερά του τελεστή `=`). 


```cpp
#include <iostream>

int main(){
   int x = 5 + 3;
   std::cout << x << std::endl;

   x = x + 1;
   std::cout << x << std::endl;
}
```


Παραδείγματα σφαλμάτων σε εκφράσεις με λάθος *l-values*:


```cpp
int main() {
   int k, *p;

   // Σωστό: η μεταβλητή i είναι lvalue.
   k = 10;

   // Σφάλμα: αριστερά του τελεστή = δεν έχουν lvalue
   5 = k;         // ΣΦΑΛΜΑ
   k * 3 = 4;     // ΣΦΑΛΜΑ

   // Σωστό: αποαναφόριση δείκτη σε lvalue.
   *p = k; 
}
```


## Παραπομπές


Τιμη
Ηφαίστεια της Καμτσάτκα

thumb|300px|Δορυφορική φωτογραφία μερικών ηφαιστείων της Καμτσάτκα

Τα **ηφαίστεια της Καμτσάτκα** είναι μια μεγάλη ομάδα ηφαιστείων που βρίσκονται στη χερσόνησο Καμτσάτκα. Ο ποταμός Καμτσάτκα και η γύρω κεντρική κοιλάδα περιτριγυρίζεται από μια ηφαιστειακή ζώνη που περιλαμβάνει περίπου 160 ηφαίστεια, 29 εκ των οποίων σήμερα είναι ενεργά. Η μεγάλη πυκνότητα των ηφαιστείων και των σχετιζόμενων με αυτά ηφαιστειακά φαινόμενα, με τα 29 από αυτά ενεργά, περιλαμβάνονται στα Μνημεία Παγκόσμιας Κληρονομιάς της UNESCO. Αυτά χωρίζονται σε έξι κύριες περιοχές, με τα περισσότερα να βρίσκονται στη χερσόνησο Καμτσάτκα.

Το ψηλότερο ηφαίστειο είναι το Κλουτσέφκαγια με ύψος 4.750 μέτρα, το μεγαλύτερο ενεργό ηφαίστειο στο Βόρειο Ημισφαίριο, ενώ το πιο εντυπωσιακό είναι το Κρονότσκι, το σχήμα του οποίου είναι τέλειος κώνος και έχει ειπωθεί από τους διάσημους ηφαιστειολόγους Ρόμπερτ και Μπάρμπαρα Ντέκερ ότι αποτελεί την κύρια υποψηφιότητα για το πιο όμορφο ηφαίστειο του κόσμου. Κάπως πιο προσιτά είναι τα τρία ηφαίστεια που είναι ορατά από την πόλη Πετροπάβλοφσκ Καμτσάτσκι, το Κοριάκσκι, το Αβατσίνσκι και το Κοζέλσκι.

Λόγω της τάφρου Κουρίλ–Καμτσάτκα, σεισμικά γεγονότα μεγάλου εστιακού βάθους και τσουνάμι είναι αρκετά συχνά. Δύο πολύ ισχυροί σεισμοί συνέβησαν κοντά στην ακτή της Καμτσάτκα στις 16 Οκτωβρίου 1737 και στις 4 Νοεμβρίου 1952, μεγέθους 9,3 και 8,2 αντίστοιχα. Σειρές από επιφανειακούς σεισμούς καταγράφονται μέχρι και τον Απρίλιο του 2006.

Σε αυτές τις ηφαιστειακές συνθήκες εμφανίζονται ορισμένοι ακραιόφιλοι μικροοργανισμοί, οι οποίοι είναι ικανοί να επιβιώνουν σε εξαιρετικά θερμό περιβάλλον.

## Λίστα ηφαιστείων από βορά προς νότο
*Ηφαίστεια της κύριας περιοχής

*Ομάδα Κλουτσέφκαγια
**Σιβελούτς, 3307 μ.
**Κλουτσέφκαγια

*Ομάδα Αβατσίνσκι
**Ααγκ
**Αρίκ
**Κοριάκσκι
**Αβατσίνσκι
**Κοζέλσκι

*Κσουντάτς
*Ιλιίνσκι
*Καμπάλνι
*Καρίμσκι Το πιο ενεργό ηφαίστειο της Καμτσάτκα

## Παραπομπές



Κατηγορία:Μνημεία Παγκόσμιας Κληρονομιάς στη Ρωσία
Χρυσές Σφαίρες του 2014

Η **72η απονομή των [[Χρυσές Σφαίρες|Χρυσών Σφαιρών]]** τίμησε τις καλύτερες παραγωγές του κινηματογράφου και της τηλεόρασης για τη χρονιά 2014 και μεταδόθηκε ζωντανά από τον αμερικανικό τηλεοπτικό σταθμό NBC στις 11 Ιανουαρίου 2015. Η απονομή πραγματοποιήθηκε στο ξενοδοχείο Μπέβερλι Χίλτον, στο Μπέβερλι Χιλς της Καλιφόρνια και οικοδέσποινες της βραδιάς ήταν για τρίτη συνεχόμενη φορά οι ηθοποιοί Τίνα Φέι και Έιμι Πόλερ. Οι υποψηφιότητες ανακοινώθηκαν στις 11 Δεκεμβρίου 2014 από τους ηθοποιούς Κέιτ Μπεκινσέιλ, Πίτερ Κράουζ, Πόλα Πάτον και Τζέρεμι Πίβεν.	

Το τιμητικό βραβείο συνολικής προσφοράς Σέσιλ Ντε Μιλ δόθηκε στον Τζορτζ Κλούνεϊ.

## Υποψηφιότητες
### Κινηματογράφος

### Τηλεόραση

## Πολλαπλές υποψηφιότητες
### Κινηματογράφος
* 7 υποψηφιότητες: *[[Birdman ή Η Απρόσμενη Αρετή της Αφέλειας]]*
* 5 υποψηφιότητες: *[[Μεγαλώνοντας]]* & *[[Το παιχνίδι της μίμησης]]*
* 4 υποψηφιότητες: *[[Το κορίτσι που εξαφανίστηκε (ταινία)|Το κορίτσι που εξαφανίστηκε]]*, *[[Selma (ταινία)|Selma]]*, *[[Ξενοδοχείο Grand Budapest]]* & *[[Η Θεωρία των Πάντων (ταινία, 2014)|Η Θεωρία των Πάντων]]*
* 3 υποψηφιότητες: *[[Μεγάλα Μάτια]]*, *[[Foxcatcher]]* & *[[Τα μυστικά του δάσους]]*
* 2 υποψηφιότητες: *[[Annie]]* & *[[St. Vincent: Ο Αγαπημένος μου Άγιος]]*

### Τηλεόραση
* 5 υποψηφιότητες: *Fargo*
* 4 υποψηφιότητες: *True Detective*
* 3 υποψηφιότητες: *[[The Affair]]*, *The Good Wife*, *House of Cards*, *[[The Normal Heart (ταινία)|The Normal Heart]]*, *Olive Kitteridge* & *[[Orange Is the New Black]]*
* 2 υποψηφιότητες: *American Horror Story: Freak Show*, *[[Ο Πύργος του Ντάουντον]]*, *Girls*, *Jane the Virgin*, *The Missing*, *Ray Donovan* & *Transparent*

## Πολλαπλές νίκες
### Κινηματογράφος
* **Τρία**: *[[Μεγαλώνοντας]]*
* **Δύο**: *[[Birdman ή Η Απρόσμενη Αρετή της Αφέλειας]]* & *[[Η Θεωρία των Πάντων (ταινία, 2014)|Η Θεωρία των Πάντων]]*

### Τηλεόραση
* **Δύο**: *[[The Affair]]*, *Fargo* & *Transparent*

## Παραπομπές


## Εξωτερικοί σύνδεσμοι
* Επίσημη ιστοσελίδα 

Κατηγορία:Τελετές απονομής βραβείων Χρυσές Σφαίρες
Κατηγορία:Κινηματογραφικά γεγονότα του 2015
Βραβεία Σωματείου Αμερικανών Ηθοποιών του 2014

Η **21η απονομή των Screen Actors Guild Awards** θα τιμήσει τις καλύτερες ερμηνείες του 2014 στον κινηματογράφο και στην τηλεόραση. Η απονομή θα πραγματοποιηθεί στις 25 Ιανουαρίου 2015 και μεταδόθηκε ζωντανά από τους αμερικανικούς τηλεοπτικούς σταθμούς TNT και TBS. 

Οι υποψηφιότητες ανακοινώθηκαν στις 10 Δεκεμβρίου 2014. 

## Υποψηφιότητες
### Κινηματογράφος

### Τηλεόραση

## Παραπομπές


## Εξωτερικοί σύνδεσμοι
* Επίσημη ιστοσελίδα

Κατηγορία:Βραβεία SAG
Κατηγορία:Κινηματογραφικά γεγονότα του 2015
Σανλιούρφασπορ

Η **Σανλιούρφασπορ** είναι ένας αθλητικός σύλλογος από την πόλη Σανλιούρφα, Τουρκία. Η ποδοσφαιρική ομάδα του συλλόγου συμμετέχει στη δεύτερη κατηγορία της χώρας ενώ παλαιότερα συμμετείχε στην Πρώτη κατηγορία ποδοσφαίρου Τουρκίας. Ιδρύθηκε το 1969. Έδρα της ομάδας είναι το Sanliurfa Stadi, χωρητικότητας 30000 θεατών.

## Παραπομπές



Κατηγορία:Ποδοσφαιρικές ομάδες Τουρκίας
Κατηγορία:Ιδρύσεις ποδοσφαιρικών ομάδων το 1969
Rush (άλμπουμ)

Το **Rush** είναι το πρώτο άλμπουμ του καναδικού χαρντ ροκ συγκροτήματος Rush, το οποίο κυκλοφόρησε στις 1 Μαρτίου του 1974 μέσω της δισκογραφικής εταιρίας "Moon Records".

Αυτός είναι ο μοναδικός δίσκος του συγκροτήματος με το ντράμερ Τζον Ράτσεϊ στην σύνθεση των Rush, αφού μετά την κυκλοφορία του άλμπουμ αντικαταστάθηκε από τον Νιλ Πιρτ. Ο δίσκος παρουσιάζει ένα σύνολο hard rock κομματιών, με επιρροές από τους Led Zeppelin και τους Cream. Μετά την προσθήκη του Πιρτ, το συγκρότημα υιοθέτησε ένα progressive rock ύφος, το οποίο κορυφώθηκε στα τέλη της δεκαετίας του '70.

Μαζί με τον δίσκο, κυκλοφόρησαν τα σινγκλ "*Finding My Way*" και "*In the Mood*", το δεύτερο εκ των οποίων ανέβηκε στο καναδικό Top-40. Το άλμπουμ πραγματοποίησε μέτριες πωλήσεις, αλλά η άνοδος της δημοτικότητας των Rush μετά το 1976, το βοήθησε να γίνει χρυσό στις Ηνωμένες Πολιτείες και τον Καναδά.

## Λίστα Τραγουδιών
1. **Finding My Way** *(Lee, Lifeson)* - 5:03
2. **Need Some Love** *(Lee, Lifeson)* - 2:16
3. **Take a Friend** *(Lee, Lifeson)* - 4:27
4. **Here Again** *(Lee, Lifeson)* - 7:30
5. **What You're Doing** *(Lee, Lifeson)* - 4:19
6. **In the Mood** *(Lee)* - 3:36
7. **Before and After** *(Lee, Lifeson)* - 5:33
8. **Working Man** *(Lee, Lifeson)* - 7:07

## Θέσεις τσαρτ

## Βραβεία
***Rush*** *(άλμπουμ)*
Ηνωμένες Πολιτείες (*RIAA Certification*): Χρυσός 
Καναδάς (*CRIA Certification*): Χρυσός 

## Μέλη των Rush
Οι μουσικοί οι οποίοι ηχογράφησαν το "*Rush*" ήταν οι εξής:
* **[[Τζέντι Λι]]** - φωνητικά, μπάσο
* **[[Άλεξ Λάιφσον]]** - κιθάρα, φωνητικά
* **Τζον Ράτσεϊ** - τύμπανα, φωνητικά

## Παραπομπές


## Πηγές
* Rush - Rush | Songs, Reviews, Credits, Awards | AllMusic
* Rush - Rush (album review) | Sputnikmusic
* Rush - Rush - Encyclopaedia Metallum: The Metal Archives

Κατηγορία:Δισκογραφία των Rush
Κατηγορία:Άλμπουμ του 1974
Χερσόνησος της Αλάσκας

μικρογραφία|Ενεργό ηφαίστειο στην χερσόνησο της Αλάσκας
Η χερσόνησος της Αλάσκας εκτείνεται 800 χλμ νοτιοδυτικά από την ηπειρωτική Αλάσκα και καταλήγει στα Αλετουνιανά νησιά. Η χερσόνησος διαχωρίζει το Ειρηνικό Ωκεανό από τον κόλπο Μπιστρόλ (Bistrol), ένας βραχίνας της θάλασσας Μπέρινγκ (Bering).

Στην λογοτεχνία (κυρίως την ρωσική) ο όρος "χερσόνησος της Αλάσκας" χρησιμοποιείτο για να αναφέρει όλη την νοτιοδυτική προεξοχή της Βόρειας Αμερικανικής ηπείρου ή όλη τη σημερινή  πολιτεία Αλάσκα.

Κατηγορία:Αλάσκα
Live at Woodstock

***Live at Woodstock*** είναι ο τίτλος του διπλού, ζωντανά ηχογραφημένου άλμπουμ του Τζίμι Χέντριξ, το οποίο κυκλοφόρησε σε μορφή CD τον Ιούλιο του 1999 μέσω της δισκογραφικής εταιρείας "MCA Records". 

Η ηχογράφηση του πραγματοποιήθηκε στις 18 Αυγούστου 1969 κατά την εμφάνιση του συγκροτήματος του Hendrix στην τελευταία ημέρα του φεστιβάλ του Γούντστοκ. Η συγκεκριμένη κυκλοφορία αποτελεί την πλήρη εμφάνιση του συγκροτήματος, το οποίο εκείνη την περίοδο ονομαζόταν Gypsy Sun and Rainbows, πριν αποχωρήσει ο ντράμερ Μιτς Μίτσελ, δίνοντας την θέση του στον Μπάντι Μάιλς για τους Band of Gypsys.

Το 2010, η συγκεκριμένη συναυλία κυκλοφόρησε σε μορφή DVD σε μίξη του Έντι Κρέιμερ. Η κυκλοφορία του CD του 1999, ανέβηκε στο Top-100 του Billboard και βραβεύθηκε ως χρυσή.

## Τραγούδια του δίσκου
### CD 1

### CD 2

## Θέσεις τσαρτ
***Live at Woodstock*** *(άλμπουμ)*

***Επίσημη κυκλοφορία: [[6 Ιουλίου]] [[1999]]***

## Βραβεία
***Live at Woodstock*** *(άλμπουμ)*
Ηνωμένες Πολιτείες (*RIAA Certification*): Χρυσός 

## Τα μέλη του συγκροτήματος
Οι μουσικοί οι οποίοι ηχογράφησαν το "*Live at Woodstock*" είναι οι εξής:
* **[[Τζίμι Χέντριξ]]** - κιθάρα, φωνητικά
* **[[Μπίλι Κοξ]]** - μπάσο
* **[[Μιτς Μίτσελ]]** - τύμπανα
* **Λάρι Λι** - κιθάρα
* **Τζούμα Σουλτάν** - κρουστά
* **Τζέρι Βέλεζ** - κρουστά

## Παραπομπές


## Πηγές
* Live at Woodstock - Jimi Hendrix | Songs, Reviews, Credits, Awards | AllMusic
* Jimi Hendrix - Live at Woodstock at Discogs
* Jimi Hendrix Live at Woodstock Album Review | Rolling Stone

Κατηγορία:Δισκογραφία του Jimi Hendrix
Κατηγορία:Άλμπουμ του 1999
Αποστολόπουλος

Το ελληνικό επώνυμο **Αποστολόπουλος**, που ετυμολογικά σημαίνει «γιος του Απόστολου», μπορεί να αναφέρεται σε κάποιο από τα παρακάτω πρόσωπα:

* Αλέξης Αποστολόπουλος (γενν. 1991), ποδοσφαιριστής
* Απόστολος Αποστολόπουλος, αγωνιστής στην Επανάσταση του 1821
* Βασίλειος Αποστολόπουλος (γενν. 1988), ποδοσφαιριστής
* Γεώργιος Αποστολόπουλος (1911-1966), δημοσιογράφος και μεταφραστής
* Γιάννακας Αποστολόπουλος (καπεταν-Γιάννακας), αγωνιστής στην Επανάσταση του 1821
* Δημήτριος Αποστολόπουλος (οπλαρχηγός), ιερέας οπλαρχηγός στην Επανάσταση του 1821
* Δημήτριος (Μίμης) Αποστολόπουλος (γενν. 1919), ποδοσφαιριστής
* Ηλίας Αποστολόπουλος (γενν. 1976), δήμαρχος Παπάγου-Χολαργού
* Ιωάννης Αποστολόπουλος (θάν. 1904), γεωπόνος
* Ιωάννης Αποστολόπουλος (1891-1959), πρόεδρος του Αρείου Πάγου
*Κωνσταντίνος Αποστολόπουλος (γενν. 1968), oρειβάτης, συμμετείχε στην πρώτη ανάβαση του Έβερεστ από Έλληνες (2004)
* Λάμπρος Αποστολόπουλος, αγωνιστής στην Επανάσταση του 1821
* Ντίμης Αποστολόπουλος (1909-1962), συγγραφέας, φιλόσοφος και ραδιοφωνικός παραγωγός
* Παναγιώτης Αποστολόπουλος, αγωνιστής στην Επανάσταση του 1821
* Σπήλιος Αποστολόπουλος, αγωνιστής στην Επανάσταση του 1821
* Φώτης Αποστολόπουλος (1914-1980), Έλληνας ιστορικός

## Δείτε επίσης
* Ελένη Αποστολοπούλου (γενν. 1984), ηθοποιός
Νήσος Γκεζίρα

μικρογραφία|Η νήσος Γκεζίρα φωτογραφημένη από την πλευρά της Ζαμάλεκ
Η **Νήσος Γκεζίρα** (*[[αραβικά]] : لجزيرة*) είναι νησί της Αιγύπτου στον ποταμό Νείλο στο σημερινό Κάιρο. Το νησί διοικητικά είναι χωρισμένο σε δύο περιοχές, στο νότιο τμήμα του είναι η Γκεζίρα και στο βόρειο η Ζαμάλεκ.

Βρίσκεται στο κέντρο του Καΐρου και την Πλατεία Ταχρίρ και συνδέεται με την υπόλοιπη πόλη κατά μήκος του Νείλου από τρεις γέφυρες. Από τον κυβερνήτη του 19ου αιώνα Χεντίγ Ισμαήλ αρχικά είχε ονομαστεί «Κήπος των φυτών» λόγω της μεγάλης συλλογής από εξωτικά φυτά που αποστέλλονται από όλο τον κόσμο.

Γνωστότερα ορόσημα της νήσου είναι ο Πύργος του Καΐρου (1960), το ψηλότερο από σκυρόδεμα κτίριο στην Αίγυπτο, χτισμένο κοντά στο Γκεζίρα Σπόρτιγκ Κλαμπ.
Η Όπερα της Αιγύπτου (1988), χτισμένη κοντά στον Πύργο του Καΐρου, και ένας από τους καλύτερους χώρους των τεχνών στη Μέση Ανατολή. Το *Πολιτιστικό κέντρο El Sawy * (2003), που βρίσκεται κάτω από Γέφυρα της 15ης Μαΐου στο Ζαμάλεκ, είναι ένα από τα πιο σημαντικά πολιτιστικά κέντρα στην Αίγυπτο, ενώ η Γκεζίρα Σπόρτιγκ Κλαμπ (1882) είναι το αρχαιότερο αθλητικό σωματείο στην Αίγυπτο.

## Παραπομπές


Κατηγορία:Νησιά του Νείλου
Κατηγορία:Νησιά ποταμών της Αιγύπτου
Κατηγορία:Συνοικίες του Καΐρου
Κατηγορία:Γεωγραφία του Καΐρου
Νήσος Αργώ

Η **Νήσος Αργώ** είναι ένα νησί του ποταμού Νείλου στο Σουδάν. Το νησί περιλαμβάνει μια πόλη με το ίδιο όνομα και τον αρχιολογικό χώρο της πόλης της Νουβίας Ταμπό.

## Παραπομπές


Κατηγορία:Νησιά του Νείλου
Κατηγορία:Νησιά του Σουδάν
Νήσος Τούτι

μικρογραφία|Χάρτης της περιοχής
Η **Νήσος Τούτι** (*[[αραβικά]] :  جزيرة توتي*) είναι νησί του ποταμού Νείλου στο Σουδάν. Βρίσκεται στο σημείο όπου ο Λευκός Νείλος και ο Γαλάζιος Νείλος ενώνονται σε ένα ποτάμι. Περιβάλλεται από τρεις πόλεις, το Χαρτούμ (πρωτεύουσα του Σουδάν), την Ομντουρμάν (η μεγαλύτερη πόλη στο Σουδάν) και τη Βόρεια Χαρτούμ (γνωστή και ως Μπαχρί, (ένα σημαντικό βιομηχανικό κέντρο).

Έχει επιφάνεια 8 τετραγων. χιλιόμετρα. Στο νησί υπάρχει ένα μικρό χωριό και συνδέεται με την ενδοχώρα από κρεμαστή γέφυρα.

## Παραπομπές


Κατηγορία:Νησιά του Νείλου
Κατηγορία:Νησιά του Σουδάν
Καρσίγιακα ΣΚ

Η **Καρσίγιακα ΣΚ** (τουρκικά: *Karşıyaka S.K.*, ) είναι τουρκικός αθλητικός σύλλογος από την πόλη Κορδελιό της Επαρχίας Σμύρνης. Η ομάδα ιδρύθηκε την 1η Νοεμβρίου του 1912 (έτος 1328 στην Οθωμανική Αυτοκρατορία). Ο σύλλογος διαθέτει 8 διαφορετικά τμήματα σε αθλήματα όπως χειροσφαίριση, αντισφαίριση, ιστιοπλοΐα και μπόουλινγκ. 

Η ποδοσφαιρική ομάδα αγωνίζεται στη 1. Λιγκ. Ως έδρα χρησιμοποιεί το στάδιο Ιζμίρ Ατατούρκ χωρητικότητας 51.295 θεατών.

## Ιστορία

Iδρυθηκε το 1912 ως η πρώτη τουρκική ομάδα στην Σμύρνη. Ως χρώματα επιλέχθηκαν το πράσινο για να εκφράσει το Ισλάμ και το κόκκινο για την Οθωμανική Αυτοκρατορία. Εκείνη την εποχή το ποδόσφαιρο θεωρούνταν ξενόφερτο και δυτικό και τους ντόπιους μουσουλμάνους, ενώ στο Κορδελιό υπήρχαν ήδη ελληνικοί αθλητικοί σύλλογοι.

To 1913 του Κόμμα *Ένωση και Πρόοδος* ίδρυσε τη δική της Σχολή στη Σμύρνη και άρχισε να προωθεί τον αθλητισμό στους Τούρκους νέους με ποδοσφαιρικούς αγώνες στο ανοιχτό γήπεδο του Καρχανέ, Τρίτες και Παρασκευές. Το 1914 πέρα απο την ομάδα της Σχολής Ένωση και Πρόοδος ιδρύθηκε και ο σύλλογος Μεκτέμπ Σουλτανι (ανεπίσημα ιδρύθηκε  από 22 Οκτωβρίου 1910) και οι δυο τους έδωσαν κάποιους αγώνες στο Στάδιο Πανιωνίου στην Πούντα, την μελλοντική έδρα της Αλτάι Σ.Κ.. Με την Μεκτέμπ Σουλτανι ήταν και ο πρώτος αγωνας στην ιστορία της Καρσίγιακα, όπου ηττήθηκε αγωνιζόμενη με κόκκινα και άσπρα χρώματα.

Το 1915 υπό την εποπτεία του διοικητή Σμύρνης Ραχμί Μπέη έγινε το πρώτο πρωτάθλημα τουρκικών ομάδων στη Σμύρνη με συμμετοχής της Αλτάι Σ.Κ., Καρσίγιακα ΣΚ, Τρίπολης και Μιντιλι. Η Αλτάι το κατέκτησε, όπως το 1916 και 1917. Από το 1918 ως το 1922 δεν έγινε ανάλογη διοργάνωση και οι περισσότερες τουρκικές ομάδες στη Σμύρνη έπαψαν τη λειτουργία τους. Το 1925-26 η Καρσίγιακα κατέκτησε για πρώτη φορά το πρωτάθλημα Σμύρνης. 

Το 1966 ο σύλλογος απέκτησε και τμήμα μπασκετ, το οποίο το 1987 κατέκτησε το πρωτάθλημα Τουρκίας και είχε αρκετές ευωπαϊκές παρουσίες. Ακολούθησε νέος τίτλος το 2015 κόντρα σε πανίσχυρους αντιπάλους, την Εφές Πίλσεν και τη Φενερμπαχτσε.

## Επιτυχίες
### Ποδόσφαιρο
#### Εγχώριες διοργανώσεις
* **[[Πρώτη κατηγορία ποδοσφαίρου Τουρκίας|1. Λιγκ]]**
:**Πρωταθλήτρια (2)**: 1991-92, 1994-95

* **Πρωτάθλημα Σμύρνης**
:**Πρωταθλήτρια (3)**: 1925-26, 1951-52, 1958-59

### Καλαθοσφαίριση

## Δείτε επίσης
*Αλτάι ΣΚ

## Παραπομπές


## Πηγές
*Football in Smyrna, History until 1922

## Εξωτερικοί σύνδεσμοι

* 


Κατηγορία:Ποδοσφαιρικές ομάδες Τουρκίας
Κατηγορία:Ιδρύσεις ποδοσφαιρικών ομάδων το 1912
ΜΚΕ Άνκαραγκιουτζου

Η **ΜΚΕ Άνκαραγκιουτζου** (τουρκικά: *MKE Ankaragücü*, ) είναι μια επαγγελματική, τούρκικη ποδοσφαιρική ομάδα από την Άγκυρα. Έδρα της ομάδας είναι το Ankara 19 Mayıs Stadium, χωρητικότητας 19209 θεατών. Έχει κατακτήσει 2 Κύπελλα Τουρκίας (1972 και 1981). Επίσης, έχει κατακτήσει το πρωτάθλημα δεύτερη κατηγορίας 2 φορές. Ιδρύθηκε το 1910.

## Παραπομπές


## Εξωτερικοί σύνδεσμοι
*English Ankaragücü and Turkish news site 
* Ankaragücü's official web site


Κατηγορία:Ιδρύσεις ποδοσφαιρικών ομάδων το 1910
Κατηγορία:Ποδοσφαιρικές ομάδες Τουρκίας
Μπακιρκόισπορ

Ο **Μπακιρκόισπορ** είναι ένας τούρκικος αθλητικό σύλλογος από την Κωνσταντινούπολη. Ιδρύθηκε το 1949. Χρώματα του συλλόγου είναι το πράσινο και το μαύρο. Η ποδοσφαιρική ομάδα του συλλόγου αγωνιζόταν στη Σούπερ Λιγκ Τουρκίας για 3 χρόνια, αλλά μετά από πολλές αποτυχημένες σεζόν, την περίοδο 2006-07 υποβιβάστηκε σε ερασιτεχνικό πρωτάθλημα. 

Έδρα της ομάδας είναι το Şenlikköy Stadium, χωρητικότητας 8000 θεατών.

## Εξωτερικοί σύνδεσμοι
* Επίσημη ιστοσελίδα
* TFF website

Κατηγορία:Ιδρύσεις ποδοσφαιρικών ομάδων το 1949

Κατηγορία:Ποδοσφαιρικές ομάδες Τουρκίας
Ρίζεσπορ

Η **Ρίζεσπορ** είναι ένας τουρκικός αθλητικός σύλλογος από τη Ριζούντα. Αγωνίζεται στη Σούπερ Λιγκ Τουρκίας. Ιδρύθηκε το 1953 με χρώματα το κίτρινο και το πράσινο. Το 1968 άλλαξε τα χρώματα της σε μπλε-πράσινο. Έδρα της ομάδας είναι το Yeni Rize Şehir Stadı χωρητικότητας 15.558 θεατών.

## Συμμετοχές ανά πρωτάθλημα
**[[Σούπερ Λιγκ Τουρκίας]]**

1979-81, 1985–89, 2000–02, 2003–08, 2013–

**[[Πρώτη κατηγορία ποδοσφαίρου Τουρκίας]]**

1974–79, 1981–85, 1989–93, 1994-00, 2002–03, 2008–13

**[[TFF Second League]]**

1968–74, 1993–94

## Παραπομπές


## Εξωτερικοί σύνδεσμοι
* 
*Επίσημη ιστοσελίδα
*rizesporlular


Κατηγορία:Ιδρύσεις ποδοσφαιρικών ομάδων το 1953
Κατηγορία:Ποδοσφαιρικές ομάδες Τουρκίας
Πυρπόληση Παλαιογρατσάνου Κοζάνης

Η **Πυρπόληση Παλαιογρατσάνου Κοζάνης **έγινε στις 12 Δεκεμβρίου 1943, όταν  τα γερμανικά στρατεύματα κατοχής εισήλθαν στο  Παλαιογράτσανο και πυρπόλησαν το χωριό, καίγοντας την εκκλησία του Αγίου Νικολάου, το σχολείο, καθώς και το μεγαλύτερο μέρος των σπιτιών του. Οι περισσότεροι κάτοικοι είχαν απομακρυνθεί από το χωριό όταν είδαν από μακριά την κίνηση των γερμανικών στρατευμάτων, που ερχόταν στο χωριό για να αποδώσουν αντίποινα για τις ενέργειες Ελλήνων αγωνιστών της αντίστασης στην περιοχή των Πιερίων.

Δεκατρείς κάτοικοι του χωριού έχασαν τη ζωή τους και σχεδόν ολόκληρο το Παλαιογράτσανο καταστράφηκε. Οι κάτοικοι του χωριού που σώθηκαν, φιλοξενήθηκαν από οικογένειες στο Βελβεντό, στο Πλατανόρευμα, αλλά και σε άλλους οικισμούς και χωριά της γύρω περιοχής.

## Παραπομπές


Κατηγορία:Σφαγές κατά τον Β΄ Παγκόσμιο Πόλεμο στην Ελλάδα
Πυρπόληση Καταφυγίου Κοζάνης

Στις 19 Δεκεμβρίου 1943, μία εβδομάδα μετά την πυρπόληση του Παλαιογρατσάνου, τα γερμανικά στρατεύματα κατοχής ανεβαίνουν ξανά τον ορεινό όγκο των Πιερίων για να προχωρήσουν στην **πυρπόληση του Καταφυγίου Κοζάνης**, στο οποίο εκείνες τις ημέρες βρίσκεται και ο μητροπολίτης Κοζάνης Ιωακείμ, ηγέτης του ΕΑΜ.

## Ιστορικό
Όταν φτάνουν οι Γερμανοί στην περιοχή Καγκέλια Καταφυγίου δέχονται επίθεση από Έλληνες αγωνιστές της αντίστασης και  γίνεται ολιγόωρη μάχη. Κατά τη διάρκεια της μάχης οι κάτοικοι εκκενώνουν το χωριό και μαζί τους φεύγει και ο μητροπολίτης Κοζάνης Ιωακείμ. Μετά το τέλος της μάχης, τα γερμανικά στρατεύματα αποχωρούν και κατευθύνονται προς την Αγία Κυριακή (Σκούλιαρη).

Την 21 Δεκέμβρη  1943 επιστρέφουν και μπαίνουν σε σπίτια και αρχοντικά με σκοπό να λεηλατήσουν. Στο αρχοντικό του Μιρλιαούντα, βρίσκουν τον νεαρό Παύλο Μιρλιαούντα και ένας Γερμανός αξιωματικός προσπαθεί να ανοίξει το χρηματοκιβώτιο της οικογενείας, τότε βρίσκει την ευκαιρία ο νεαρός Παύλος να αρπάξει το πιστόλι του αξιωματικού και να τον σκοτώσει. Συλλαμβάνεται από τους Γερμανούς στρατιώτες οι οποίοι τον απαγχονίζουν στην πλατεία του χωριού.

Την επόμενη μέρα βάζουν φωτιά στο χωριό, το οποίο καταστρέφεται  ολοκληρωτικά και το μόνο κτήριο που δεν καίγεται είναι η εκκλησία του Αγίου Νικολάου. Είκοσι δύο κάτοικοι του χωριού έχασαν τη ζωή τους και όσοι επέζησαν εκδιώχτηκαν στα χωριά πέρα του ποταμού Αλιάκμονα.

## Παραπομπές
Ντενιζλίσπορ

Η **Ντενίζλισπορ** είναι αθλητικός σύλλογος από την πόλη Ντενιζλί, Τουρκία. Ιδρύθηκε στις 26 Μαΐου 1966. Διαθέτει τμήμα για 
Ποδόσφαιρο, Πετοσφαίριση, Καλαθοσφαίριση, Επιτραπέζια αντισφαίριση, Σκάκι και Γυμναστική. Η ποδοσφαιρική ομάδα είναι η μεγαλύτερη και η πιο δημοφιλής. Αγωνίζεται στο Denzili Atatürk Stadium, χωρητικότητας 19500 θεατών. Συμμετέχει στην Πρώτη κατηγορία ποδοσφαίρου Τουρκίας.

## Εξωτερικοί σύνδεσμοι

*Επίσημη ιστοσελίδα


Κατηγορία:Ιδρύσεις ποδοσφαιρικών ομάδων το 1966
Κατηγορία:Ποδοσφαιρικές ομάδες Τουρκίας
Νήσος Σάι

Η **Νήσος Σάι** είναι νησί του ποταμού Νείλου, μεταξύ του δεύτερου και του τρίτου καταρράκτη, στο σημερινό Σουδάν. Έχει μήκος 12 χιλιόμετρα και πλάτος 5,5.

Ιστορικά το νησί ανήκε στη Νουβία και καταλήφθηκε από τους Αιγύπτιους Φαραώ του Νέου βασιλείου και της 18ης δυναστείας. Οι Αιγύπτιοι κατασκεύασαν σε βραχώδη άκρη του νησιού οχυρωμένη πόλη. Σήμερα η αρχαία πόλη ανασκάπτεται.

## Παραπομπές


## Αναφορές
* Εφημερίδα Εξπρές, Ηελληνική παρουσία στο Σουδάν με τα μάτια του αρχαιολόγου Αλέξανδρου Τσάκου, άρθρο του Αλέξανδρου Τσάκου

Κατηγορία:Νησιά του Νείλου
Κατηγορία:Νησιά του Σουδάν
Κατηγορία:Αρχαιολογικοί τόποι στο Σουδάν
Κατηγορία:Νουβία
Αργυρόπουλος

Το ελληνικό επώνυμο **Αργυρόπουλος**, που ετυμολογικά σημαίνει «γιος του Αργυρίου», μπορεί να αναφέρεται σε κάποιο από τα παρακάτω πρόσωπα:

## Αθλητές
* Ζαχαρίας Αργυρόπουλος (1904 - 1986), αντισφαιριστής
* Νίκος Αργυρόπουλος (Αθλητής)
* Νίκος Αργυρόπουλος (γενν. 1978), καλαθοσφαιριστής

## Επιστήμονες
* Ελευθέριος Αργυρόπουλος Μαθηματικός
* Ιωάννης Αργυρόπουλος (γιατρός) (1852 - 1920), γιατρός και επαναστάτης
* Τιμολέων Αργυρόπουλος (1847 - 1912), καθηγητής της πειραματικής φυσικής
* Μανουήλ Αργυρόπουλος (18ος αι.), ιατρός, πατέρας του Λουκά Αργυρόπουλου

## Καλλιτέχνες
* Βασίλειος Αργυρόπουλος (1894 - 1953), ηθοποιός, μεταφραστής και σκηνοθέτης
* Γιάγκος Αργυρόπουλος (1893 - 1968), συγγραφέας και καθηγητής στο Ωδείο Αθηνών
* Γεώργιος Αργυρόπουλος (λογοτέχνης) (1892 - 1961), ποιητής γνωστός με το ψευδώνυμο **Κλαύδιος Μαρκίνας**
* Μανουήλ Αργυρόπουλος ο μελωδός (15ος αι.), Βυζαντινός μουσικός

## Πολιτικοί
* Αλέξανδρος Αργυρόπουλος, δύο πρέσβεις
**Αλέξανδρος Γ. Αργυρόπουλος (1883 - 1962) και
**Αλέξανδρος Ιακ. Αργυρόπουλος (1894 - 1978)
* Αριστείδης Αργυρόπουλος (1844 - 1918), βουλευτής Λάρισας και Αλμυρού, και δήμαρχος Αλμυρού
* Γεώργιος Αργυρόπουλος (Φιλικός), έπαρχος στη Βλαχία
* Γεώργιος Αργυρόπουλος (διπλωμάτης) (1893 - 1979), πρέσβης
* Γεώργιος Αργυρόπουλος (δικηγόρος) (1869 - ;) , δικηγόρος και βουλευτής
* Δημήτριος Π. Αργυρόπουλος (1892 - 1972), πρέσβης
* Ιάκωβος Αργυρόπουλος (1774 - 1850), λόγιος, διπλωμάτης και δραγουμάνος
* Ιωάννης Αργυρόπουλος (1410/1415 - 1486), Βυζαντινός λόγιος
* Ιωάννης Αργυρόπουλος (μηχανικός) (1853 - 1939), μηχανικός και υπηρεσιακός υπουργός
* Ιωάσαφ Αργυρόπουλος (16ος αι.), μητροπολίτης Θεσσαλονίκης
* Κωνσταντίνος Αργυρόπουλος (19ος αι.), πολιτικός
* Λουκάς Αργυρόπουλος (19ος αι.), αξιωματούχος στις Παραδουνάβιες Ηγεμονίες
* Μιχαήλ Αργυρόπουλος (1862 - 1949), νομικός, βουλευτής και λογοτέχνης
* Νικόλαος Αργυρόπουλος (1935 - 2013), δικηγόρος και βουλευτής
* Περικλής Αργυρόπουλος (1801 - 1860), καθηγητής της νομικής και υπουργός
* Περικλής Ι. Αργυρόπουλος (1871 - 1953), υποναύαρχος, πολιτικός και διπλωμάτης
* Περικλής Αλ. Αργυρόπουλος (1881 - 1966), συγγραφέας, πολιτικός και ο πρώτος νομάρχης Θεσσαλονίκης
* Ρωμανός Γ΄ Αργυρός (968 - 1034), Ρωμαίος αυτοκράτωρ

## Στρατιωτικοί
* Ασημάκης Αργυρόπουλος, αγωνιστής στην Επανάσταση του 1821 από την Ανδρίτσαινα
* Γεώργιος Αργυρόπουλος (Μαστρογιώργης) (θάν. 1821), αγωνιστής στην Επανάσταση του 1821
* Γεώργιος Αργυρόπουλος (Χαϊδόπουλος) (θάν. 1827), αγωνιστής στην Επανάσταση του 1821
* Δημήτριος Αργυρόπουλος, Φιλικός και αγωνιστής του 1821 από τη Θεσσαλονίκη
* Σταύρος Αργυρόπουλος, οπλαρχηγός στην Επανάσταση του 1821

## Λοιποί
* Άνθιμος Αργυρόπουλος (1768 - 1847), ιερομόναχος και μέλος της Φιλικής Εταιρείας
* Δημήτριος Αργυρόπουλος (αεροπόρος) (1894 - 1917), από τους πρώτους Έλληνες αεροπόρους
* Εμμανουήλ Αργυρόπουλος (1889 - 1913), από τους πρώτους Έλληνες αεροπόρους
* Θαλής Αργυρόπουλος (γενν. 1923), αρχιτέκτονας

## Δείτε επίσης

* Οικογένεια Αργυροπούλου
* Αργυροπούλου
Εθνική Ταϊλάνδης (ποδόσφαιρο ανδρών)

Η **εθνική ομάδα ποδοσφαίρου της Ταϊλάνδης** εκπροσωπεί την Ταϊλάνδη στις διεθνείς ποδοσφαιρικές διοργανώσεις. Τελεί υπό τον έλεγχο της Ποδοσφαιρικής Ομοσπονδίας Ταϊλάνδης. Το επίσημο ψευδώνυμο της ομάδας είναι «Πολεμικοί Ελέφαντες» (ช้างศึก).

## Ιστορία
Η εθνική ομάδα έχει κατακτήσει τίτλους Πρωταθλήματος Νοτιανατολικής Ασίας, γεγονός που την κατέστησε ως πιο επιτυχημένη ομάδα στη Νοτιοανατολική Ασία. Η Ταϊλάνδη κέρδισε επίσης την τρίτη θέση στο Ασιατικό Κύπελλο του 1972, μετείχε δύο φορές στους Θερινούς Ολυμπιακούς Αγώνες και κέρδισε την τέταρτη θέση δύο φορές στους Ασιατικούς Αγώνες του 1990 και του 1998.

## Στάδιο
Έδρα της εθνικής ομάδας είναι το Στάδιο Ρατσαμανκάλα, χωρητικότητας 49.000 θεατών, που βρίσκεται στο Μπανγκ Καπί της Μπανγκόκ.

## Λογότυπο
Κύριο στοιχείο του λογότυπου αποτελεί ο ελέφαντας. Το λογότυπο της εθνικής άλλαξε το 2018.

## Παραπομπές


## Εξωτερικοί σύνδεσμοι
* Football Association of Thailand
* Thai Football.com 
* Thai football page of Fifa.com 
* Thai football Blog


Ταιλανδη
Μπουριράμ Γιουνάιτεντ ΦΚ

Η **Μπουριράμ Γιουνάιτεντ** (ταϊλανδέζικα: สโมสรฟุตบอลบุรีรัมย์ ยูไนเต็ด, ) είναι μια επαγγελματική, ποδοσφαιρική ομάδα από το Μπουριράμ της Ταϊλάνδης. Ιδρύθηκε το 1970. Έδρα της ομάδας είναι το Thunder Castle Stadium, χωρητικότητας 32600 θεατών. Τις περισσότερες περιόδους της ιστορίας του έχει αγωνιστεί στην ανώτατη κατηγορίας της χώρας. Έχει κατακτήσει 4 φορές το πρωτάθλημα (2008, 2011, 2013, 2014) και 3 φορές το κύπελλο (2011, 2012, 2013),

## Παραπομπές


## Εξωτερικοί σύνδεσμοι
* 


Κατηγορία:Ποδοσφαιρικές ομάδες Ταϊλάνδης
Κατηγορία:Ιδρύσεις ποδοσφαιρικών ομάδων το 1970
Κατάλογος χωρών κατά δείκτη ανθρώπινης ανάπτυξης (2013)

Παρατίθεται ένας **κατάλογος χωρών  του κόσμου  με βάση τον Δείκτη Ανθρώπινης Ανάπτυξης ** όπως συμπεριλήφθηκε στην έκθεση για την Ανθρώπινη Ανάπτυξη του Προγράμματος Ανάπτυξης των Ηνωμένων Εθνών.   Δημοσιοποιήθηκε  στις 14 Μαρτίου 2013 και δημιουργήθηκε με βάση τις εκτιμήσεις για το έτος 2012. Καλύπτει 185 χώρες που είναι μέλη των Ηνωμένων Εθνών (επί συνόλου 193), μαζί με το Χονγκ Κονγκ (της Κίνας) και τα Παλαιστινιακά Εδάφη. Εξαιτίας της έλλειψης δεδομένων, δεν συμπεριλαμβάνονται 8 κράτη-μέλη του ΟΗΕ.

Ο Δείκτης Ανθρώπινης Ανάπτυξης (ΔΑΑ), (Αγγλ. Human Development Index, HDI) αποτελεί μέτρο σύγκρισης του προσδόκιμου ηλικίας, του αλφαβητισμού, της εκπαίδευσης και της ποιότητας ζωής ανά τον κόσμο. Με βάση αυτόν το Δείκτη, γίνεται χαρακτηρισμός μιας χώρας σε υπανάπτυκτη ή αναπτυσσόμενη ή αναπτυγμένη και επίσης για να μετρήσει την επίδραση των οικονομικών πολιτικών στην ποιότητα ζωής.

Οι χώρες κατατάσσονται ανά τέσσερις κατηγορίες (με πολύ υψηλή - αναπτυγμένες χώρες-, υψηλή, μεσαία και χαμηλή ανάπτυξη). 
## Κατάταξη
* Ο αριθμός στις παρενθέσεις αφορά το νούμερο των θέσεων που η χώρα έχει ανεβεί ή κατεβεί σε σχέση με τους αναθεωρημένους υπολογισμούς για το 2011.
 
## Πλήρης κατάλογος χωρών

### Πολύ υψηλή ανθρώπινη ανάπτυξη

### Υψηλή ανθρώπινη ανάπτυξη

### Μεσαία ανθρώπινη ανάπτυξη

### Χαμηλή ανθρώπινη ανάπτυξη

## Χώρες που λείπουν από την τελευταία έκθεση

### Χώρες μέλη του ΟΗΕ (πιο πρόσφατα στοιχεία)

### Κράτη που δεν είναι μέλη του ΟΗΕ (δεν αναφέρονται στην έκθεση και δεν υπολογίζονται από το UNDP)

## Σημειώσεις


## Παραπομπές


## Εξωτερικοί σύνδεσμοι
* Data challenges in estimating the HDI: The cases of Cuba, Palau and the Occupied Palestinian Territory.

Δεικτης Ανθρωπινης Αναπτυξης 2013
Υβρίας

Ο **Υβρίας ο Κρης** ήταν αρχαίος Έλληνας ποιητής με καταγωγή από την Κρήτη, ο οποίος έζησε περί το 600 π.Χ. Εικάζεται ότι ήταν σύγχρονος του Αλκμάνος, του λυρικού ποιητή από τη Σπάρτη. Το μόνο σωζόμενό του έργο, «σκόλιον» όπως το ονομάζει ο Αθήναιος στους Δειπνοσοφιστές του, είναι συμποτικό και χορευτικό άσμα, στο οποίο αναφέρεται η αγάπη για τα όπλα.

## Παραπομπές


## Πηγές
* 

## Εξωτερικοί σύνδεσμοι

*The Song of Hybrias the Cretan (1880), James William Elliott: Μελοποίηση αγγλική μετάφρασης του τραγουδιού του Υβρία (παρτιτούρα)
*Song of Hybrias the Cretan, τραγουδιστής: T. Foster Why., Issue Number/Label: 2795: Edison Blue Amberol, Issue Number/Label: 4208: Edison Record, Year of Release: 1916 (τραγούδι, σύνδεσμος κατευθείαν στο αρχείο μουσικής - αρχείο mp3: εδώ)

Κατηγορία:Αρχαίοι Έλληνες ποιητές
Μπίγκεχ

thumb|225px|Πίνακας του 1838 με το Μπίγκεχ από τη πλευρά της Φίλαι
Το **Μπίγκεχ** (*[[αραβικά]]  بجح : *), στα αρχαία Αιγυπτιακά "Σενέμ", είναι νησί της Αιγύπτου στον ποταμό Νείλο και στη Λίμνη Νάσερ που δημιουργήθηκε από την κατασκευή του φράγματος του Ασουάν. Διοικητικά ανήκει στο Κυβερνείο του Ασουάν στη νότια Αίγυπτο.

Στο παρελθόν το νησί βρισκόταν κοντά στον πρώτο Καταρράκτη του Νείλου, και οχύρωση του έλεγχε τη πρόσβαση στην αρχαία Άνω Αίγυπτο και τη Νουβία. Πρόκειται για Μνημείο Παγκόσμιας Πολιτιστικής Κληρονομιάς, που βρίσκεται κοντά στα νησιά Φίλαι και Αγκιλκία.

Το νησί ήταν ιερό για τους αρχαίους Αιγυπτίους. Υπήρχε η πεποίθηση ότι ο Όσιρις ήταν θαμμένος στο νησί.

Ο θεός Θωθ έφερε τα επίθετα «Μεγάλος και σπουδαίος Θεός στο Μπίγκεχ». Εικάζεται ότι μπορεί να υπήρξε ναός του Θωθ στο νησί.

## Παραπομπές


## Εξωτερικοί σύνδεσμοι
* 

Κατηγορία:Νησιά ποταμών της Αιγύπτου
Κατηγορία:Νησιά του Νείλου
Κατηγορία:Αρχαιολογικοί τόποι στην Αίγυπτο
Κατηγορία:Μνημεία Παγκόσμιας Κληρονομιάς στην Αίγυπτο
Πειθαναγκασμός

Ο **πειθαναγκασμός** αποτελεί επιθετική στρατηγική για την αλλαγή της υφιστάμενης κατάστασης (status quo) με την απειλή χρήσης βίας ή την περιορισμένη χρήση βίας. Παρεμφερείς του πειθαναγκασμού είναι οι όροι εξαναγκασμός και καταναγκασμός.

Όπως και η έννοια της αποτροπής, έτσι και ο πειθαναγκασμός χαρακτηρίζεται από τη χρήση απειλής βίας. Στην περίπτωση του πειθαναγκασμού στο πλαίσιο του χειρισμού κρίσεων, όταν ο αντίπαλος παραβιάσει το στάτους κβο παρά τις απειλές μας (δηλαδή η αποτροπή μας καταρρεύσει), τότε μπορούμε να αποπειραθούμε να επαναφέρουμε την προϋφιστάμενη κατάσταση (status quo ante) με περιορισμένη, παραδειγματική μορφή βίας, χωρίς να καταφεύγουμε σε γενικό πόλεμο. Πρόκειται για μια γκρίζα ζώνη μεταξύ ειρήνης και πολέμου, η οποία μπαίνει κάτω από την έννοια του πειθαναγκασμού.

Βασικό στοιχείο του πειθαναγκασμού, όπως και της αποτροπής είναι η έννοια του σχετικού κόστους. Δηλαδή, ο αντίπαλος θα πρέπει πάντοτε να βρίσκεται σε χειρότερη θέση αν δεν συμμορφωθεί με την απειλή μιας απ’ό,τι αν συμμορφωθεί. Πιο συγκεκριμένα στην αποτροπή πρέπει να επιφυλλάσσεται στον αντίπαλο κόστος μεγαλύτερο από το όποιο όφελος αποκομίσει αλλάζοντας το στάτους κβο. Στον πειθαναγκασμό, ο αντίπαλος ούτως ή άλλως θα υποστεί κόστος, οπότε θα πρέπει να του επιφυλλάσσεται μεγαλύτερο κόστος αν δεν συμμορφωθεί απ’ότι αν συμμορφωθεί με την πειθαναγκαστική απειλή.

Θεμελιώδες στοιχείο της αποτροπής και του πειθαναγκασμού είναι η αξιοπιστία τους (credibility). Για να είναι αξιόπιστη μια αποτρεπτική ή πειθαναγκαστική απειλή, θα πρέπει όχι μόνο να υπάρχουν τα μέσα και η θέληση πραγματοποίησής της, αλλά επιπρόσθετα ο αντίπαλος θα πρέπει να γνωρίζει ότι υπάρχουν τα εν λόγω μέσα και να πιστεύει στην εν λόγω θέληση.

Κατηγορία:Διπλωματία
Κατηγορία:Στρατηγική
Εθνική Φιλιππίνων (ποδόσφαιρο ανδρών)

Η **εθνική ομάδα ποδοσφαίρου των Φιλιππινών** εκπροσωπεί τις Φιλιππίνες στο διεθνές ποδόσφαιρο. Τελεί υπό τον έλεγχο της Ποδοσφαιρικής Ομοσπονδίας Φιλιππίνων (PFF).

## Ιστορία
Το πρώτο διεθνές παιχνίδι της ομάδας έγινε στις 4 Φεβρουαρίου του 1913 με αντίπαλο την Κίνα (2-1).

## Στάδιο
Η ομάδα διεξάγει τους εντός έδρας αγώνες της στο Ριζάλ Μεμόριαλ της Μανίλα και στο Φίλιπιν Σπορτς της Σάντα Μαρία.

## Στατιστικά
Την πρώτη θέση όλων των εποχών σε συμμετοχές και τέρματα κατέχει ο Φιλ Γιανγκχάσμπαντ, με 108 εμφανίσεις και 52 γκολ.

## Παραπομπές


## Εξωτερικοί σύνδεσμοι
*Philippine Football Federation 
*Philippines  at FIFA.com
*Philippines – World football elo ratings at ELOratings.net  (Includes past fixtures & results) 

Κατηγορία:Ποδόσφαιρο στις Φιλιππίνες
Φιλιππινες
Εθνική Τουρκμενιστάν (ποδόσφαιρο ανδρών)

Η **Εθνική Τουρκμενιστάν** εκπροσωπεί το  Τουρκμενιστάν στο διεθνές ποδόσφαιρο. Ελέγχεται από την Ποδοσφαιρική Ομοσπονδία Τουρκμενιστάν. Έδρα της ομάδας είναι το Ashgabat Stadium στην Ασγκαμπάτ. Δεν έχει προκριθεί ποτέ σε τελική φάση Παγκοσμίου Κυπέλλου.. Ο πρώτος αγώνας στην ιστορία της ομάδας έγινε την 1 Ιουνίου 1992 με αντίπαλο την Εθνική Καζακστάν.

## Εξωτερικοί σύνδεσμοι
*Turkmenistan  at FIFA.com
* 

Κατηγορία:Ποδόσφαιρο στο Τουρκμενιστάν
Τουρκμενισταν
Εθνική Υεμένης (ποδόσφαιρο ανδρών)

Η **εθνική ομάδα ποδοσφαίρου της Υεμένης** εκπροσωπεί την Υεμένη στις διεθνείς ποδοσφαιρικές διοργανώσεις. Τελεί υπό τον έλεγχο της Ποδοσφαιρικής Ομοσπονδίας Υεμένης. Έδρα της ομάδας είναι το Στάδιο Αθλητικής Πόλης Αλθαούρα.

## Ιστορία
Όταν η χώρα ήταν διαιρεμένη σε Βόρεια και Νότια, πριν το 1990, υπήρχαν 2 ομάδες η **εθνική ομάδα ποδοσφαίρου της Βόρειας Υεμένης** και η εθνική ομάδα ποδοσφαίρου της Νότιας Υεμένης. Μετά την ένωση της χώρας, η εθνική ομάδα ποδοσφαίρου της Υεμένης θεωρήθηκε η διάδοχος της εθνικής ομάδας ποδοσφαίρου της Βόρειας Υεμένης. Η ομάδα δεν προκρίθηκε ποτέ σε τελική φάση Παγκοσμίου Κυπέλλου.

## Στάδιο
Φυσική έδρα της εθνικής ομάδας είναι το Στάδιο Αθλητικής Πόλης Αλθαούρα, χωρητικότητας 30.000 θεατών, που βρίσκεται στην πρωτεύουσα Σαναά. Εντούτοις, λόγω ανησυχιών για την ασφάλεια από την παρέμβαση της Σαουδικής Αραβίας στην Υεμένη, χρησιμοποιεί στάδια άλλων χωρών.

## Παραπομπές


## Εξωτερικοί σύνδεσμοι
* Yemen  on FIFA 
* Official site 
* List of players 

Κατηγορία:Ποδόσφαιρο στην Υεμένη
Υεμενη
Εθνική Τσαντ (ποδόσφαιρο ανδρών)

Η **Εθνική Τσαντ** εκπροσωπεί το Τσαντ στο διεθνές ποδόσφαιρο. Ελέγχεται από την Ποδοσφαιρική Ομοσπονδία Τσαντ. Η ομάδα δεν έχει ποτέ προκριθεί σε τελική φάση Παγκοσμίου Κυπέλλου ή Κυπέλλου Εθνών Αφρικής. Έδρα της ομάδας είναι το Idriss Mahamat Ouya Stadium, χωρητικότητας 30000 θεατών.

## Εξωτερικοί σύνδεσμοι
* Fédération Tchadienne de Football 
* Chad at africansoccerunion.com
* Tchadsport.centerblog.net

Κατηγορία:Ποδόσφαιρο στο Τσαντ
Τσαντ
Εθνική Τόγκο (ποδόσφαιρο ανδρών)

Η **εθνική ομάδα ποδοσφαίρου του Τόγκο** εκπροσωπεί το Τόγκο στο διεθνές ποδόσφαιρο. Τελεί υπό τον έλεγχο της Ομοσπονδίας Ποδοσφαίρου Τόγκο. Έδρα της ομάδας είναι το Σταντ ντε Κεγκέ.

## Ιστορία
Η ομάδα συμμετείχε στην τελική φάση του Παγκοσμίου Κυπέλλου 2006, αγωνιζόμενη στη φάση των ομίλων όπου και αποκλείστηκε.

## Στάδιο
Έδρα της εθνικής ομάδας είναι το Σταντ ντε Κεγκέ, χωρητικότητας 30.000 θεατών, που βρίσκεται στην πρωτεύουσα Λομέ.

## Παραπομπές


## Εξωτερικοί σύνδεσμοι
*
Εθνική Τόνγκα (ποδόσφαιρο ανδρών)

Η **Εθνική Τόνγκα** είναι η εθνική ομάδα ποδοσφαίρου της Τόνγκα. Ελέγχεται από την Ποδοσφαιρική Ομοσπονδία Τόνγκα. Η μεγαλύτερη επιτυχία της ομάδας είναι η κατάκτηση του Κυπέλλου Πολυνησίας το 1993. 

## Συμμετοχές
### Παγκόσμιο κύπελλο
* Παγκόσμιο Κύπελλο Ποδοσφαίρου 1930 - Παγκόσμιο Κύπελλο Ποδοσφαίρου 1994 – *Δεν συμμετείχε*
* Παγκόσμιο Κύπελλο Ποδοσφαίρου 1998 - Παγκόσμιο Κύπελλο Ποδοσφαίρου 2014 – *Δεν προκρίθηκε*

Κατηγορία:Ποδόσφαιρο στην Τόνγκα
Τονγκα
Εθνική Κίνας (ποδόσφαιρο ανδρών)

Η **εθνική ομάδα ποδοσφαίρου της Κίνας** αντιπροσωπεύει τη Λαϊκή Δημοκρατία της Κίνας στις διεθνείς ποδοσφαιρικές διοργανώσεις. Τελεί υπό τον έλεγχο της Κινεζικής Ποδοσφαιρικής Ομοσπονδίας.

## Ιστορία
Η ποδοσφαιρική ομοσπονδία της χώρας ιδρύθηκε το 1924 και εντάχθηκε στη FIFA το 1931. Η εθνική ομάδα έχει κερδίσει το Κύπελλο Ανατολικής Ασίας δύο φορές, το 2005 και το 2010. Έχει 9 συμμετοχές στο Κύπελλο Ασίας και η καλύτερή της θέση είναι η 2η δύο φορές, το 1984 και το 2004. Η μεγαλύτερη επιτυχία της είναι η συμμετοχή στο Παγκόσμιο Κύπελλο Ποδοσφαίρου 2002.

Αν και το σύγχρονο ποδόσφαιρο δεν έχει μακρά ιστορία στην Κίνα, περίπου 250 εκατομμύρια τηλεθεατές παρακολούθησαν τον τελικό του Ασιατικού Κυπέλλου 2004 της AFC, κάτι που αποτέλεσε το μεγαλύτερο ποσοστό τηλεθέασης αθλητικού γεγονότος στην ιστορία της χώρας εκείνη την εποχή.

## Στάδιο
Το Στάδιο των Εργατών αποτελεί την έδρα της εθνικής ομάδας από τότε που άνοιξε τις πύλες του για πρώτη φορά το 1959. Βρίσκεται στην περιοχή Τσαογιάνγκ, στο βορειοανατολικό Πεκίνο, είναι χωρητικότητας 66.161 θεατών και καλύπτει έκταση 350.000 τετραγωνικών μέτρων. Χρησιμοποιεί την έδρα της για διεθνείς αγώνες και τη μοιράστηκε με την ομάδα Γκουοάν Πεκίνου.

## Παραπομπές


## Εξωτερικοί σύνδεσμοι
* Επίσημη ιστοσελίδα της Ομοσπονδίας

Κινα
Βουλευτικές εκλογές 2014 στη Δομινίκα

Στη Δομινίκα διεξήχθησαν **γενικές εκλογές** στις 8 Δεκεμβρίου 2014 για την εκλογή των 21 μελών της Εθνοσυνέλευσης. Ο πρωθυπουργός Ρούζβελτ Σκέριτ ανακοίνωσε την ημερομηνία των εκλογών στις 5 Νοεμβρίου 2014 και στις 19 Νοεμβρίου άρχισε η εγγραφή των υποψηφίων. Με βάση το εκλογικό σύστημα της χώρας, ο πρωθυπουργός μπορεί να προκηρύξει εκλογές οποιαδήποτε χρονική στιγμή και το μόνο απαιτούμενο είναι να ανακοινωθεί η ημερομηνία εντός 25 ημερών.

Το αποτέλεσμα ήταν νικητήριο για το κυβερνών Εργατικό Κόμμα της Δομινίκας, ένα σοσιαλδημοκρατικό κόμμα, που κέρδισε 15 επί συνόλου 21 εδρών, με τις υπόλοιπες 6 έδρες να πηγαίνουν στο κεντροδεξιό Ενωμένο Κόμμα Εργατών.

## Εκλογικό σύστημα
Τα 21 εκλεγμένα μέλη της Βουλής εκλέγονται σε μονοεδρικές περιφέρειες. Άλλα 9 μέλη διορίζονται από τη Συνέλευση μετά τη σύγκλησή της. 

## Υποψήφιοι
Συνολικά 44 υποψήφιοι κατήλθαν σε 21 εκλογικές περιφέρειες με υποψηφίους που πρόσκεινται στα δύο μεγάλα κόμματα (Εργατικό Κόμμα και Ενωμένο Κόμμα Εργατών) όπως και με 2 ανεξάρτητους υποψηφίους.

## Αποτελέσματα
Η αντιπολίτευση κέρδισε 3 έδρες, πρωτεύοντας και στις 3 εκλογικές περιφέρειες της πρωτεύουσας Ροζό και σε 3 ακόμα αγροτικές περιοχές.

## Παραπομπές


## Εξωτερικοί σύνδεσμοι
*Elections The Sun

2014
Δομινικα
Ιερόθεος Αββάτιος

Ο **Ιερόθεος Αββάτιος** (Κεφαλλονιά, 1559 [περ] - 1663) ήταν λόγιος και κληρικός, που προΐστατο σε τέσσερα Μοναστήρια, στη νότια Κεφαλλονιά.

## Βιογραφικά στοιχεία
Ο Αββάτιος έζησε στον 17ο αιώνα, και γεννήθηκε στην Κεφαλλονιά. Σε ηλικία 29 περίπου ετών αποφάσισε μπει στη Μονή της Νέας Ιερουσαλήμ στα Ομαλά, τη σημερινή Μονή του Αγίου Γερασίμου και για το λόγο αυτό συνέταξε διαθήκη στις 25 Απριλίου 1628, ώστε να φροντίσει τη σημαντική περιουσία του. Στις 30 του ίδιου μήνα, αλλάζει την απόφασή του και ανακαλεί τη διαθήκη. Μετά από 3 έτη, το 1631 γίνεται ηγούμενος της Μονής των Σισσίων.. Έμεινε ηγούμενος εκεί μέχρι το 1664. Κατόπιν, το 1964, έκανε την εγγραφή του, στο πανεπιστήμιο του Λέιντεν. Επίσης, συνέχισε με πολλά ταξίδια, τόσο  στη Δυτική Ευρώπη, όσο (και κυρίως) στη Γενεύη και τις Κάτω Χώρες. Προτιμούσε τη δημοτική γλώσσα της εποχής του, στα έργα του και ως τέτοια αναφέρονται: 
**Διήγησις εμού Ιεροθέου Αββατίου του εκ Κεφαλληνίας περί του μεγάλου σεισμού του εν τη Κεφαλληνία νήσω γενομένου τω αχλζ, σεπτεμβρίου λ΄, ημέρα Παρασκευή, ώρα του δείπνου, [https://books.google.gr/books?id=KeEGAAAAQAAJ&dq=%CE%99%CE%B5%CF%81%CF%8C%CE%B8%CE%B5%CE%BF%CF%82%20%CE%91%CE%B2%CE%B2%CE%AC%CF%84%CE%B9%CE%BF%CF%82&pg=PA331#v=onepage&q=%CE%99%CE%B5%CF%81%CF%8C%CE%B8%CE%B5%CE%BF%CF%82%20%CE%91%CE%B2%CE%B2%CE%AC%CF%84%CE%B9%CE%BF%CF%82&f=false]*
**Λόγος ανέκδοτος εις Ιωσήφ Πάγκαλον* 
**[http://anemi.lib.uoc.gr/metadata/d/6/0/metadata-83-0000008.tkl Ερμηνεία εις το «Άσμα Ασμάτων» του Σολομώντος υπό Θεοδωρήτου]*, και 
**[https://books.google.gr/books?id=-OENiYUr334C&dq=%CE%99%CE%B5%CF%81%CF%8C%CE%B8%CE%B5%CE%BF%CF%82%20%CE%91%CE%B2%CE%B2%CE%AC%CF%84%CE%B9%CE%BF%CF%82&pg=PA40#v=onepage&q=%CE%99%CE%B5%CF%81%CF%8C%CE%B8%CE%B5%CE%BF%CF%82%20%CE%91%CE%B2%CE%B2%CE%AC%CF%84%CE%B9%CE%BF%CF%82&f=false Των Εκκλησιών της Βελγικής, χριστιανική και ορθόδοξος διδασκαλία και τάξις]*

## Επιπλέον βιβλιογραφία
* Rozemond Keetje, Archimandrite Hierotheos Abbatios 1599-1664. Leiden, 1966

## Παραπομπές


## Εξωτερικοί σύνδεσμοι
* [Αββάτιος, Ιερόθεος](http://anemi.lib.uoc.gr/search/?search_type=simple&display_mode=overview&stored_cclquery=contributor=(Αββάτιος,%20Ιερόθεος,)&rss=0&number=10&keep_number=10&offset=1) στην Ψηφιακή Βιβλιοθήκη Νεοελληνικών Σπουδών «Ανέμη».
* Ygeiaonline.gr

Κατηγορία:Έλληνες κληρικοί
Κατηγορία:Λόγιοι
Βίκτωρ Ιωσηφίδης

Ο **Βίκτωρ Ιωσηφίδης** είναι παλαίμαχος ποδοσφαιριστής του Απόλλωνα Καλαμαριάς, αλλά και του Κιλκισιακού. Ξεκίνησε την καριέρα του στις ακαδημίες του ΠΑΟΚ Κρηστώνης, φτιάχνοντας στο νομό του Κιλκίς ένα πολυσυζητημένο όνομα. Την περίοδο 1980-1986, έζησε με τον Κιλκισιακό τις όμορφες δόξες της ομάδας σημειώνοντας μια πολύ καλή πορεία στην Β' Εθνική. Το καλοκαίρι του 1986 ο Χάρρυ Κλυνν τον εμπιστεύθηκε και τον πρόσθεσε στο ροστερ του Απόλλωνα. Στο τέλος εκείνης της σεζόν, η ομάδα της Καλαμαριάς έφτασε στην 12η θέση με τον Βίκτωρα να σημειώνει πολύ καλά ματς. Παρ'όλα αυτά, η τύχη δεν στάθηκε με το μέρος του. Λίγες μέρες πριν το τέλος της σεζόν σε ένα παιχνίδι με τον Πανιώνιο, σε μια σύγκρουση που είχε με έναν αντίπαλο παίκτη έσπασε το χέρι του. Αγωνίστηκε 36 φορές με την φανέλα του Απόλλωνα κα ισημείωσε 3 τέρματα, όλα στην Α'Εθνική!

Μετά από όλα αυτά ο Βίκτωρας δεν απομακρύνθηκε ωστόσο από το αγαπημένο του άθλημα και ανέλαβε 4 χρόνια μετά την ομάδα του Κιλκισιακού οδηγώντας την στην Γ' Εθνική, χωρίς όμως να κάνει σπουδαία πράγματα.

Κατηγορία:Έλληνες ποδοσφαιριστές
Νήσος Αγκιλκία

Η **Αγκιλκία** (*[[αραβικά]] : أجيليكا *) είναι νησί της Αιγύπτου στον ποταμό Νείλο στη Λίμνη Νάσερ που δημιουργήθηκε με την κατασκευή του Φράγματος του Ασουάν. Το νησί είναι γνωστό για τον αρχαιολογικό χώρο, κτιριακό συγκρότημα ναών που μεταφέρθηκε εκεί από το γειτονικό νησί Φίλαι όταν αυτό κατακλύστηκε από τα νερά του φράγματος. Ο χώρος είναι χαρακτηρισμένος Μνημείο Παγκόσμιας Κληρονομιάς από την ΟΥΝΕΣΚΟ.

## Παραπομπές



Κατηγορία:Νησιά ποταμών της Αιγύπτου
Κατηγορία:Νησιά του Νείλου
Κατηγορία:Αρχαιολογικοί τόποι στην Αίγυπτο
Κατηγορία:Μνημεία Παγκόσμιας Κληρονομιάς στην Αίγυπτο